nahid-hub/BLUGE-bengali-wikipedia-section-title-prediction huggingface dataset:
ভুটানে এই বিদ্যুৎ কেন্দ্র নির্মাণের আগে কোনো বিদ্যুৎ কেন্দ্র ও বিদ্যুৎ এর যোগান ছিলনা।ফলে দেশটি পর্যটন শিল্পে একট বিরাট অনিশ্চয়তা এর মধ্যে পরছিল।এছাড়া দেশটির শিল্প এর বিকাশ থমকে ছিল।এই কারণে দেশ টিতে একটি বিদ্যুৎ কেন্দ্রের নির্মাণের প্রয়োজনিয়তা দেখা দেয়।দেশটি পর্বত্য ও পাহাড়ি এলাকা যুক্ত হওয়ায় জলবিদ্যুৎ কেন্দ্র নির্মাণের উপর যোর দেওয়া হয়।এর পর সমিক্ষার দ্বারা রায়ডাক নদীতে বাধ দিয়ে জল বিদ্যুৎ কেন্দ্র নির্মাণের সিধান্ত নেওয়া হয়।এর পর চুখা জলবিদ্যুৎ কেন্দ্র নির্মাণের প্রকল্প নেওয়া হয়।এটিই এই দেশের প্রথম বিদ্যুৎ কেন্দ্র।
সঠিক অনুচ্ছেদ শিরোনাম কোনটি?
titleA. অর্থের যোগান
titleB. অবস্থান
titleC. ইতিহাস
titleD. নির্মাণ
উত্তর: titleC
ব্যাঘ্র প্রকল্প ১৯৭২ সালে বেঙ্গল টাইগার সংরক্ষণের উদ্দেশ্যে ভারতে গৃহীত একটি বন্যপ্রাণী সংরক্ষণ প্রকল্প। ১৯৭৩ সালের ১ এপ্রিল থেকে এই প্রকল্প কার্যকর করা হয় এবং পরবর্তীকালে সর্বাপেক্ষা সফল বন্যপ্রাণী সংরক্ষণ উদ্যোগে পরিণত হয়। সারা দেশে ছড়িয়ে থাকা বিভিন্ন জৈবভৌগোলিক ক্ষেত্রে স্থাপিত বিভিন্ন ব্যাঘ্র সংরক্ষণাগারে (টাইগার রিজার্ভ) বাঘ সংরক্ষণ করাই ছিল এই প্রকল্পের লক্ষ্য। দেশে প্রাকৃতিক পরিমণ্ডলে সংরক্ষিত বাঘের সংখ্যাবৃদ্ধিতে এই প্রকল্প গুরুত্বপূর্ণ ভূমিকা গ্রহণ করে।

২০০৭ সালের হিসেব অনুযায়ী, দেশের ৩১,৭৬১ বর্গকিলোমিটার এলাকা জুড়ে ৪০টি ব্যাঘ্র প্রকল্প বন্যপ্রাণী সংরক্ষণাগার রয়েছে। ১৯৭০-এর দশকে যেখানে বাঘের সংখ্যা ছিল ১,২০০টি সেখানে ব্যাঘ্র প্রকল্পের ফলে ১৯৯০-এর দশকে এই সংখ্যা বেড়ে দাঁড়ায় ৩,৫০০টিতে। অবশ্য ২০০৮ সালের ব্যাঘ্রগণনা থেকে জানা যায়, এই সংখ্যা বর্তমানে কমে দাঁড়িয়েছে ১,৪১১টিতে। তখনই সরকার প্রকল্পটিকে আরও ১৫৩ মিলিয়ন মার্কিন ডলার অর্থসাহায্য দানের সিদ্ধান্ত গ্রহণ করে। সিদ্ধান্ত নেওয়া হয় টাইগার প্রোটেকশন ফোর্স গঠন ও মানব-ব্যাঘ্র সংঘাত এড়ানোর উদ্দেশ্যে ২০০,০০০ জন গ্রামবাসীর পুনর্বাসন দেওয়ার জন্য অর্থসাহায্যেরও।

২০০৫ সালে সারিস্কা ব্যাঘ্র প্রকল্প থেকে বাঘ সম্পূর্ণ নির্মূল হয়ে যাওয়ার পর যখন ২০০৮ সালের জুলাই মাসে সরকারি সাহায্যপ্রাপ্ত স্থানান্তরণ স্কিমে দুটি বাঘ আবার এখানে নিয়ে আসা হয়, তখনই এই প্রচেষ্টা কার্যকর করার সূচনা ঘটে।
সঠিক অনুচ্ছেদ শিরোনাম কোনটি?
titleA. মানুষের সাথে সম্পর্ক
titleB. নেপাল
titleC. ভারত
titleD. সংরক্ষণ প্রকল্প
উত্তর: titleC
(১)অন্তিম জন্মে বোধিসত্ত্বগণ স্মৃতিমান হয়ে মাতৃগর্ভে প্রবেশ করেন।(২)মাতৃগর্ভে বুদ্ধাসনে উপবেশন করে বহির্মূখী হয়ে অবলোকন করে থাকেন।(৩)বোধিসত্ত্বের মাতার দন্ডায়মান অবস্থায় সন্তান প্রসব হয়ে থাকে।(৪)বোধিসত্ত্বগণের জন্ম অরণ্যে হয়ে থাকে।(৫)সদ্যোজাত বোধিসত্ত্ব সমপাদোপারি স্থিত হন এবং উত্তরাভিমূখী হয়ে সপ্ত পদ গমন করেন।তারপর সর্ব দিকে দৃষ্টিপাত পূর্বক এই মহত্ব ব্যঞ্জন বাক্য উচ্চারণ করেন-“এই পৃথিবীতে আমি অগ্র,আমি জ্যেষ্ঠ,আমি শ্রেষ্ঠ,ইহাই আমার শেষ জন্ম,আর আমার পুনঃজন্ম নাই”।(৬)তিনি বৃদ্ধ,রোগী,মৃতদেহ এবং প্রবজ্জিত প্র্রভৃতি চার নিমিত্ত (২৬) দর্শনে উৎকন্ঠিত হয়ে পুত্র লাভের পর মহাভিনিষ্ক্রমণ বা গৃহত্যাগ করেন।(৭)তিনি প্রবজ্যার কমপক্ষে সপ্তাহ ধরে তপশ্চর্যা করেন।(৮)বোধিসত্ত্বগণ বুদ্ধত্ব লাভের দিনে পায়সান্ন ভোজন করে থাকেন।(৯)তিনি কুশাসনে বসে সর্বজ্ঞতা জ্ঞান লাভ করেন।(১০)বোধিসত্ত্বগণ বুদ্ধত্ব লাভের জন্য আনাপন স্মৃতি ভাবনা করেন।(১১)বোধিসত্ত্বগণ বজ্রাসনে মার সৈন্যদের পরাজয় করে থাকেন।(১২)তিনি বোধিমন্ডপে ত্রিবিদ্যাদি (২৭) অসাধারণ জ্ঞান অর্জন করে থাকেন।(১৩)সম্বোধি লাভ করে তিনি বোধিবৃক্ষের অদূরে সাত সপ্তাহ যাপন করেন।(১৪)ধর্ম প্রচারের প্রতি অনীহা দেখে মহাব্রক্ষা কর্তৃক ধর্ম প্রচারের জন্য প্রার্থনা।(১৫)তিনি ঋষিপত্তন মৃগদায়ে ধর্মচক্র প্রবর্তন করে থাকেন।(১৬)বুদ্ধ মাঘী পূর্ণিমায় বিপুল ভিক্ষু সংঘসহ প্রাতিমোক্ষ আবৃতি করেন।(১৭)বুদ্ধ জেতবনে দীর্ঘকাল অতিবাহিত করেন।(১৮)শ্রাবস্তীর নগরদ্বারে বুদ্ধ যমক প্রাতিহার্য প্রদর্শন করেন।(১৯)বুদ্ধ তার মাতাকে সম্মুখে রেখে তাবতিংস স্বর্গে দেবতার নিকট অভিধর্ম দেশনা করেন।(২০)বুদ্ধ তাবতিংস স্বর্গে অভিধর্ম দেশনা করে সাংকাশ্য নগরদ্বারে অবতরণ করেন।(২১)বুদ্ধগণ সতত ফল সমাপত্তি লাভ করে থাকেন।(২২)বুদ্ধগণ সমাপত্তিতে স্থিত থেকে বিনয়ন যোগ্য ব্যক্তিকে অবলোকন করেন।(২৩)বুদ্ধগণ কারণ দর্শন করে ধর্মদেশনা করেন।(২৪)তারা প্রয়োজনবোধে জাতকের কথা উত্থাপন করেন।(২৫)বুদ্ধগণ জ্ঞাতিদের সমাগনে বুদ্ধবংশ দেশনা করেন।(২৬)বুদ্ধগণ আগন্তুক ভিক্ষুগণের সহিত কুশলাদি জিজ্ঞাসা করেন।(২৭)বুদ্ধগণ বর্ষাবাসের পর যাদের দ্বারা নিমন্ত্রিত তাদের সহিত কথা বলে অন্যত্র গমন করেন।(২৮)প্রত্যহ দিবসের পূর্বাহ্নে ও অপরাহ্নে এবং রাত্রির প্রথম যাম,মধ্যম যাম ও শেষ যামের বুদ্ধকৃত্য (২৮)সম্পাদন ক রেন।(২৯)বুদ্ধগণ পরিনির্বাণের পূর্বে মাংস রস গ্রহণ করেন।(৩০)বুদ্ধগণ চব্বিশ কোটি লক্ষ সমাপত্তি সমাপ্ন করে নির্বাণ লাভ করেন।

সঠিক অনুচ্ছেদ শিরোনাম কোনটি?
titleA. ত্রিপিটক
titleB. প্রতিসম্ভিদা
titleC. প্রতিবেধ
titleD. বুদ্ধগণের ত্রিশটা ধর্মতা
উত্তর: titleD
ইমাম প্রথম বই, "পরবর্তী দৃশ্য:" ১৯৯৬) বাংলা একটি খেলা ছিল। এটি বাংলা একাডেমি তার ইয়ং রাইটার্স প্রজেক্ট প্রোগ্রামের আওতায় প্রকাশ করে। এটির পরে দুটি উপন্যাস, "এলিফ্যান্ট রোড" : ১৯৯৭) এবং "বৈদিক" : ১৯৯৯ রয়েছে। এ"লিফ্যান্ট রোড" এবং "বোইদিক" এবং তার "একক অভিনীত" নাটক "নিস্পৃহ নিঃসরণ" : ১৯৯৩) প্রথম সৃজনশীল লেখার জন্য বাংলা একাডেমি জার্নাল আমাদের "বর্ণিকা" প্রকাশিত হয়েছিল। বৈদিক প্রকাশের ১১ বছর পরে আদর্শ প্রকাশনি তার প্রথম কাব্যগ্রন্থ "আমার রাষ্ট্র আমার নগরিক" : ২০১০ প্রকাশ করে। ইমাম বাংলাদেশ টেলিভিশন ( অ্যাডওয়ার্ড বন্ডের "স্টোন" [ "পাথর" ] এবং জন ওসবার্নের "লুক ব্যাক ইন অ্যাঞ্জার" [ "২৪" ]) এর জন্য দুটি ব্রিটিশ নাটকও রচনা করেছিলেন, যেগুলি এনামুল হক, লাকি এনাম, শিরিন বোকুল এবং জামালের মতো জনপ্রিয় অভিনেতাদের অভিনীত ছিল। নাটকটি প্রযোজনা করেছেন বিটিভির পরিচালক ফরিদুর রহমান।

সঠিক অনুচ্ছেদ শিরোনাম কোনটি?
titleA. প্রতিক্রিয়া
titleB. কাজ
titleC. সাহিত্যের ক্যারিয়ার
titleD. প্রাথমিক জীবন
উত্তর: titleC
১। শায়খুল হাদীস : জামিআ কুরআনিয়া আরাবিয়া লালবাগ ঢাকা, জামিআ রাহমানিয়া আরাবিয়া মুহাম্মদপুর ঢাকা, জামিআ শরইয়্যাহ মালিবাগ ঢাকা, জামেউল উলূম মিরপুর-১৪ ঢাকা। এছাড়াও আরো কয়েকটি মাদরাসা।

২। মুহতামিম ও সভাপতি : জামিআ রাহমানিয়া আরাবিয়া ঢাকা, জামিআ শরইয়্যাহ মালিবাগ ঢাকা, জামিআতুল আজিজ মুহাম্মদপুর ঢাকা।

৩। খতীব : জাতীয় ঈদগাহ, ঢাকা; লালবাগ কেল্লা জামে মসজিদ, ঢাকা ও আজিমপুর জামে মসজিদ, ঢাকা।

৪। কার্যনির্বাহী কমিটির সদস্য : নেজামে ইসলাম পার্টি পাকিস্তান।

৫। সহ-সভাপতি : তাহরীকে খেলাফত বাংলাদেশ।

৬। সভাপতি ও চেয়ারম্যান : জমিয়তে ওলামায়ে ইসলাম বাংলাদেশ, খেলাফত মজলিস বাংলাদেশ ও বেফাকুল জামাআ-তিল ইসলামিয়াহ বাংলাদেশ।

সঠিক অনুচ্ছেদ শিরোনাম কোনটি?
titleA. পদবি ও দায়িত্ব
titleB. জন্ম ও শৈশব
titleC. রচনাবলী
titleD. রাজনৈতিক জীবন
উত্তর: titleA
ভারতের সীমানা পুনর্নির্ধারণ কমিশনের নির্দেশিকা অনুসারে, ২৬৪ নং কালনা বিধানসভা (এসসি) কেন্দ্রটি কালনা পৌরসভা, কালনা-২ সমষ্টি উন্নয়ন ব্লক এবং বাগনাপাড়া, হাটকালনা এবং কৃষ্ণদেবপুর গ্রাম পঞ্চায়েত গুলি কালনা-১ সমষ্টি উন্নয়ন ব্লক গুলির অন্তর্গত।

কালনা বিধানসভা কেন্দ্রটি ৩৮ নং বর্ধমান পূর্ব লোকসভা কেন্দ্র এর অন্তর্গত। পূর্বে এই কেন্দ্রটি কাটোয়া লোকসভা কেন্দ্র এর অন্তর্গত।

সঠিক অনুচ্ছেদ শিরোনাম কোনটি?
titleA. নির্বাচনী ফলাফল
titleB. ১৯৭৭-২০০৬
titleC. এলাকা
titleD. ১৯৫১-১৯৭২
উত্তর: titleC
প্রথম-শ্রেণীর ক্রিকেটে নিউ সাউথ ওয়েলসের পক্ষে ১২৯টি খেলায় অংশগ্রহণ করেন। ১৯২০ থেকে ১৯২৮ সাল পর্যন্ত টেস্ট ক্রিকেট আঙ্গিনায় তার দৃপ্ত পদচারণ ছিল। এ সময়ে তিনি অস্ট্রেলিয়ার পক্ষে ২৪ টেস্টে অংশ নেন। মূলতঃ ক্ষীপ্রগতির ডানহাতি ফাস্ট বোলার হলেও ব্যাটিংয়েও সমানতালে স্বীয় প্রতিভার বিচ্ছুরণ ঘটিয়েছেন। ৩৬.৫০ গড়ে ১১৪৬ রান সংগ্রহ করেন; তন্মধ্যে সেঞ্চুরি করেন দুইটি। ব্যাটিং করতেন বামহাতে ও গ্লাভসবিহীন অবস্থায়। এছাড়াও, দেহের নিম্নাঙ্গে বক্সবিহীন অবস্থায় ব্যাটিংয়ে নামতেন তিনি।

সঠিক অনুচ্ছেদ শিরোনাম কোনটি?
titleA. খেলার ধরন
titleB. ব্যক্তিগত জীবন
titleC. মূল্যায়ন
titleD. খেলোয়াড়ী জীবন
উত্তর: titleA
ডার্বিশায়ারের স্টোনব্রুম এলাকায় জন্মগ্রহণকারী উইলিয়াম হেনরি কপসন খনি শ্রমিক ছিলেন। সতীর্থ বোলার টমি মিচেলের সাথে তিনিও ১৯২৬ সালের সাধারণ ধর্মঘটের কারণে ক্রিকেটে অংশগ্রহণ করেন। ধর্মঘটের পূর্ব-পর্যন্ত ক্রিকেট খেলায় কোনরূপ আগ্রহ লক্ষ্য করা যায়নি। তবে, সহকর্মী শ্রমিকদের সহযোগিতার কারণে স্থানীয় বিনোদন মাঠে ক্রিকেট খেলায় যোগ দিতে উদ্বুদ্ধ করে।

বোলার হিসেবে গ্রহণযোগ্য মাত্রায় পেস বোলিং করতেন ও ব্যতিক্রমধর্মী সোজাভাবে বলকে ডেলিভারি করতেন। এরফলে ব্যাটসম্যানকে প্রত্যেক বলকেই মোকাবেলা করতে বাধ্য করা হতো। পরের মৌসুমে মর্টন কলিয়ারি দলের পক্ষে খেলার সুযোগ ঘটে তার। এরপর ডার্বিশায়ার লীগে ক্লে ক্রস ক্লাবে যোগ দেন। বেশ সফলতা পাওয়ায় ১৯৩২ সালে ডার্বিশায়ার কর্তৃপক্ষ দলের সদস্য হিসেবে মনোনীত করে।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রথম-শ্রেণীর ক্রিকেট
titleC. প্রারম্ভিক জীবন
titleD. টেস্ট ক্রিকেট
উত্তর: titleC
বেশিরভাগ সারস দীর্ঘপথের পরিযায়ী হলেও দেশি সারস স্বভাবে পুরোপুরি পরিযায়ী নয়। অবশ্য অতিবৃষ্টি ও অনাবৃষ্টির কারণে এদের এক এলাকা থেকে অন্য এলাকায় পরিভ্রমণ করতে দেখা গেছে। কেবল দক্ষিণ-পূর্ব এশিয়ার সদস্যরা পূর্ণাঙ্গ পরিযান করে। প্রজনন মৌসুমে একজোড়া সারস তাদের নিজস্ব এলাকা নিয়ন্ত্রণ করে। উচ্চস্বরে বারবার ডেকে ও ডানা ঝাপটিয়ে এরা এ এলাকা থেকে অন্য সারসদের দূরে রাখে। অপ্রজননকালীন সময়ে এরা একাকী বা দলবদ্ধভাবে ঘুরে বেড়ায়। এদের দল ছোট থেকে বিশাল আকারের হয়, একবার একদলে ৪৩০টি পাখি দেখা গিয়েছিল। যেসব অঞ্চল অর্ধশুষ্ক, সেসব অঞ্চলের সারসরা নিজ নিজ এলাকা ছেড়ে দলের সাথে মিশে ঘুরে বেড়ায়। যেসব অঞ্চলে সারাবছর পানির অবাধ সরবরাহ রয়েছে (যেমন উত্তর প্রদেশের পশ্চিমাঞ্চল) সেসব অঞ্চলে এরা সবসময় নিজ এলাকা বজায় রাখে ও জোড়ায় জোড়ায় থাকে। এখন পর্যন্ত জানা সবচেয়ে বড় দলটিকে দেখা গেছে কেওলাদেও জাতীয় উদ্যানে। প্রায় ৪৩০টি দেশি সারস ২৯ কিলোমিটার এলাকা জুড়ে বিস্তৃত ছিল। এছাড়া উত্তর প্রদেশের দুইটি জেলায় একসাথে ২৪৫-৪১২টি সারস দেখা গেছে। গুজরাট ও অস্ট্রেলিয়ায় প্রায়ই একশ বা তারও বেশি সদস্যবিশিষ্ট দল দেখা যায়। অনেকসময় প্রজনন মৌসুমে প্রজননকারী জোড়া অপ্রজননকারী পাখিদের বিভিন্ন জলাশয় থেকে তাড়িয়ে দেয়। ফলে স্থানীয়ভাবে কোন কোন জায়গায় এদের সংখ্যা অসম্ভব কমে যায়। কেওলাদেও জাতীয় উদ্যানে যেখানে গ্রীষ্মকালে ৪০০ সারস বসবাস করে, সেখানে বর্ষাকালে মাত্র ২০টি সারস বিচরণ করে।

ভূচর শিকারীদের থেকে রক্ষা পাওয়ার জন্য দেশি সারস অগভীর পানিতে বিশ্রাম নেয়। পূর্ণবয়স্ক সারস প্রতিবছর পালক বদলায় না। দুই থেকে তিন বছরে একবার এরা পালক বদলায়।

সঠিক অনুচ্ছেদ শিরোনাম কোনটি?
titleA. জীবনকাল
titleB. স্বভাব
titleC. শ্রেণীবিন্যাস ও উপপ্রজাতি
titleD. নামকরণ
উত্তর: titleB
ব্রিটিশ শাসনামলে ১৮৭১ সালের ১ জানুয়ারি কু্ষ্টিয়া থেকে গোয়ালন্দ ঘাট পর্যন্ত রেললাইন তৈরি করা হয়। এই লাইনের শাখা হিসেবে রাজবাড়ির কালুখালী থেকে গোপালগঞ্জের ভাটিয়াপাড়া ঘাট পর্যন্ত রেলপথ ১৯৩২ সালে চালু করা হয়। পরে লোকসানের অজুহাতে ১৯৯৭ সালে বন্ধ হয়ে যায়। ২০১৩ সালের ২ নভেম্বর প্রধানমন্ত্রী শেখ হাসিনা কালুখালী-ভাটিয়াপাড়া রেলরুটে ৩২০ কোটি ৮৫ লাখ টাকা ব্যয়ে রেলপথ উদ্বোধন করেন ও ভাটিয়াপাড়া এক্সপ্রেস চালু করেন। পরে কাসিয়ানী থেকে গোবরা পর্যন্ত রেললাইন ২০১৫ সালের নভেম্বরে নির্মাণকাজ শুরু হয়। ২৫৮ কোটি টাকা ব্যয়ে গোপালগঞ্জ জেলার কাশিয়ানী থেকে গোবরা পর্যন্ত ৪৪ কিলোমিটার দীর্ঘ এ রেললাইনটির নির্মাণকাজ শেষ হয় ২০১৮ সালের অক্টোবর মাসে। টুঙ্গিপাড়া এক্সপ্রেস ট্রেন চালুর মাধ্যমে নতুন রেলপথটি ২০১৮ সালের ১ নভেম্বর চালু করা হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. রাজবাড়ী-ভাঙ্গা লাইন
titleC. কালুখালী-গোবরা লাইন
titleD. স্টেশন তালিকা
উত্তর: titleC
বনু কুরাইজা ছিলো মদিনায় বসবাসরত একটি ইহুদি গোত্র। এই গোত্রের কিছু লোক ধর্মান্তরিত হয়। বনু কুরাইজা গোত্র মদিনার অন্যান্য গোত্রের সাথে মদীনা সনদে স্বাক্ষর করে। কিন্তু তারা গোপনে মক্কার কুরাইশদের সঙ্গে আঁতাত করে। মক্কার কুরাইশগন মদিনার মুসলমানদের আক্রমণ করে। যা খন্দকের যুদ্ধ নামে পরিচিত। ৬২৭ সালের এই যুদ্ধে কুরাইশগণ পরাজিত হয়ে মক্কায় পালিয়ে যায়। অন্যদিকে মদিনার অধিবাসী এবং মক্কা থেকে আগত মুসলিম অভিবাসীদের হাতে বনু কুরাইজা গোত্রের ইহুদিদের বড় অংশ নিহত হয়।

বনু কুরাইজা গোত্র আগের একটি যুদ্ধে বনু আউসের মিত্র বাহিনী ছিলো। মদিনাবাসীগণ যখন বনু কুরাইজাকে বিশ্বাস ঘাতকতার জন্য বন্দি করলো তখন তারা বিচারের জন্য আউস গোত্রের প্রধান সাদ ইবনে মুয়াধ কে বিচারক নির্বাচন করলো।
সাদ অভিযুক্ত গোত্রের পুরুষকে হত্যা এবং নারী ও শিশুকে দাস হিসেবে বন্দী করার রায় দেন। সাদ খন্দকের যুদ্ধে মারাত্বক আহত হয়েছিলেন। এর অল্প কিছুদিন পরে তিনি মারা যান।



সঠিক অনুচ্ছেদ শিরোনাম কোনটি?
titleA. ইতিহাস
titleB. বনু কুরাইজাহ - ৬২৭
titleC. হিজরত (৬২২ খ্রিস্টাব্দ)
titleD. প্রাক ইতিহাস
উত্তর: titleB
লোকমুখে জানা যায়, খানখানাবাদ গ্রামের পশ্চিমে আঙরখালী নামে একটি সামুদ্রিক প্রোতাশ্রয় ছিল আরব বনিকরা ঐ স্থানে তাদের জাহাজ নোঙর করে চট্টগ্রাম এলাকায় ব্যবসা করত। এদের মধ্য থেকে খান পদবীধারী এক ব্যবসায়ী বসতি স্থাপন করে। খান বংশ কর্তৃক এই এলাকা আবাদ হওয়ার ফলে গ্রামের নাম "খানখানাবাদ" হিসাবে পরিচিতি লাভ করে। এখনো এই গ্রামে খান বংশরা বসবাসরত আছেন।

সঠিক অনুচ্ছেদ শিরোনাম কোনটি?
titleA. খাল ও নদী
titleB. দর্শনীয় স্থান
titleC. নামকরণ
titleD. যোগাযোগ ব্যবস্থা
উত্তর: titleC
কারিগরি উচ্চশিক্ষা প্রতিষ্ঠানগুলো থেকে জাতি বেশিকিছু আশা করে, এমন প্রত্যাশা নিয়ে "ইউএনআই.কে.এল" তার স্নাতককে শক্তিশালী প্রযুক্তিগত জ্ঞান এবং অত্যাধুনিক উদ্যোক্তা দক্ষতার সাথে পরিচালিত করে, যেন তারা শিল্পের বর্তমান চাহিদা পূরণ করবে। ইউনিকুলের ১৩টি শাখা ইনস্টিটিউট বিভিন্ন ডিপ্লোমা, স্নাতকোত্তর এবং স্নাতকোত্তর প্রোগ্রাম ভিত্তি করে। 'ওয়ান ইনস্টিটিউট, ওয়ান স্পেশালাইজেশন'-এর ধারণা নিয়ে, ইউনিকিল কেবল ত্রৈমাসিক শিক্ষায় অবদান রাখে না বরং বাণিজ্যিক উদ্দেশ্যে গবেষণা ও উন্নয়নও অবদান রাখে।

সঠিক অনুচ্ছেদ শিরোনাম কোনটি?
titleA. প্রগ্রাম অনুমোদন ও স্বীকৃত
titleB. অনুষদ সমূহ
titleC. সংক্ষিপ্ত বিবরণ
titleD. সুযোগ সুবিধা
উত্তর: titleC
জলাভূমির উজানগুলো বোভেন-ডিগোয়েল (ডাচ: ডিগুলের উপরে) নামে পরিচিত ছিল। তবে বিংশ শতাব্দীর গোড়ার দিকে যখন ইন্দোনেশিয়া হল্যান্ডের একটি উপনিবেশ ছিল তখন তানাহমের শহরে (রেড আর্থ) একটি পেনাল কলোনি ছিল, যেখানে দন্ডিতদের নির্বাসনে পাঠানো হত। ইন্দোনেশিয়ার কমিউনিস্ট পার্টি (পিকেআই) কর্তৃক ১৯২৬ সালে বিদ্রোহ সংঘটিত করে। ফলস্বরূপ ডাচরা এখানকার সবচেয়ে দূর্বৃত্ত বিপ্লবীদের মধ্যে ৮৩৩ জনকে দিগুলে নির্বাসিত করেছিল। সারা বছর ধরেই ইন্দোনেশিয়ার এই নদীটি পূর্ণ থাকে, তবে বর্ষার পর তার স্তর অনেক মিটার দ্বারা বৃদ্ধি পায়।

সঠিক অনুচ্ছেদ শিরোনাম কোনটি?
titleA. ভূগোল ও জলবায়ু
titleB. পানি ব্যবস্থাপনা
titleC. জীববৈচিত্র্য
titleD. ইতিহাস
উত্তর: titleD
লালা হর দয়াল কর্তৃক গদর পার্টি ১৯১৩ সালে যুক্তরাষ্ট্রে গঠিত হয়। সশস্ত্র বিপ্লবের মাধ্যমে ভারত থেকে ব্রিটিশদের তাড়ানো এর উদ্দেশ্য ছিল। তাদের ধারণা ছিল যে ভারতের বাইরে অবস্থানরত ভারতীয় সেনারা তাদের সাহায্য করবে তাই তারা সৈনিকদের উদ্দেশ্য করে প্রচারণা চালাতে থাকে এবং সৈনিকদের বিদ্রোহ করতে উৎসাহ দেয়া হয়। প্রথম বিশ্বযুদ্ধ শুরু হওয়ার কয়েক মাস পর গদর দলীয়রা ১৩০তম বালুচি রেজিমেন্টের সেনাদের বিদ্রোহ করতে উৎসাহ দেয়। কর্তৃপক্ষ তাদের পরিকল্পনা জেনে যায় এবং পরিস্থিতি সামাল দেয়ার জন্য সৈনিকদের অন্যত্র সরিয়ে দেয়া হয়। এরপর গদর দলীয়রা সিঙ্গাপুরের দিকে মনোনিবেশ করে। এসময় এখানকার নিয়মিত গ্যারিসনে শুধু এক রেজিমেন্ট ভারতীয় সৈনিক ও কিছু ব্রিটিশ গোলন্দাজ ও প্রকৌশলী ছিল।

সঠিক অনুচ্ছেদ শিরোনাম কোনটি?
titleA. উৎসাহ
titleB. ইতিহাস
titleC. বিচার ও প্রকাশ্যে মৃত্যুদন্ড
titleD. ভারতীয় ৫ম লাইট ইনফেন্ট্রি
উত্তর: titleB
সিনোলজিস্ট ও বিজ্ঞানের ইতিহাসবিদ জোসেফ নিধামের মতে, খ্রিষ্টপূর্ব তৃতীয় শতাব্দীতে চীনারা যুদ্ধের সময় সংকেত প্রদানের লক্ষ্যে ছোট ছোট উষ্ণ বায়ু বেলুন নিয়ে পরীক্ষা করেছিল । তবে ঐতিহাসিকভাবে, তাদের এই উদ্ভাবনের কৃতিত্ব দেয়া হয় ঋষি এবং সামরিক কৌশলবিদ ঝুঝ লিয়াং (১৮১-২৩৪ খ্রি) কে, যাকে শ্রদ্ধাস্বরূপ কংমিং নামে ডাকা হত। জনশ্রুতি আছে যে, শত্রু সৈন্যরা যখন তাকে ঘিরে ফেলেছিল, তখন তিনি ফানুশের গায়ে বার্তা লিখে সাহায্যের তলব করেছিলেন। এই কারণে, চীনে এগুলো এখনও কংমিং লণ্ঠন নামে পরিচিত (, , "কংমিং দেং)"। এই নামটির আরেকটি প্রস্তাবিত উৎস হল এই ফানুশের সাথে কংমিং এর পরিধানকৃত টুপির সাথে মিল থাকায় এর নাম কংমিং লন্ঠন বলা হয়। 

বিগত কয়েকটি ইউএফও দেখার ঘটনা ফানুশের সাহায্যে ব্যাখ্যা করা যেতে পারে।

সঠিক অনুচ্ছেদ শিরোনাম কোনটি?
titleA. উৎসব ব্যবহার
titleB. বিপদসমূহ
titleC. পর্তুগাল এবং ব্রাজিল
titleD. ইতিহাস
উত্তর: titleD
৬৩৪ সালের ২৩ আগস্ট অসুস্থ হয়ে পড়েন। অসুস্থতার মাত্রা বৃদ্ধি পাওয়ায় তিনি বিছানায় শায়িতাবস্থায় থাকেন। আবু বকর তার উত্তরসূরি মনোনীত করার জন্য প্রয়োজনীয়তা অণুভব করেন যাতে তার মৃত্যুর পর মুসলিমদের মধ্যে সমস্যা দেখা না দেয়। অন্যান্য সাহাবীদের সাথে পরামর্শ করে তিনি উমর ইবনুল খাত্তাবকে তার উত্তরসূরি হিসেবে নিয়োগ দেন।

৬৩৪ সালের ২৩ আগস্ট আবু বকর মারা যান। আয়িশার ঘরে মুহাম্মদ (সা.) এর পাশে তাকে দাফন করা হয়।

সঠিক অনুচ্ছেদ শিরোনাম কোনটি?
titleA. ইসলাম গ্রহণের পর জীবন
titleB. কুরআন সংকলন
titleC. মৃত্যু
titleD. মুহাম্মদ (সা) এর অধীনে সামরিক অভিযান
উত্তর: titleC
মৃত্যুর অল্পকিছুদিন পরই হিলদা তাঁর সমর্থকদের কাছ থেকে অভূতপূর্ব খ্যাতি অর্জন করেন ও কেউ কেউ তাঁকে ‘সন্ন্যাসিনী’ নামে আখ্যায়িত করেন। তার জন্মদিনে শুভানুধ্যায়ীরা দূর্ঘটনা কবলিত স্থানে শ্রদ্ধাজ্ঞাপন করে ও নীল মোমবাতি, ফুল, উপহার ও অন্যান্য শ্রদ্ধার্ঘ্য দ্রব্যাদি রাখেন।

মৃত্যুকালীন হিলদা একটি নতুন অ্যালবাম নিয়ে কাজ করছিলেন। কিন্তু ঐ অ্যালবামে পাঁচটিমাত্র গান ছিল। ১৯৯৭ সালে মৃত্যু-পরবর্তীকালে ‘নো এস মি ডেসপেডিডা’ (নট মাই ফেয়ারওয়েল) শিরোনামের অ্যালবামে ঐ গানগুলোকে অন্তর্ভূক্ত করা হয়। অ্যালবামটিতে তার অন্যতম সেরা সফল গান: ‘সে মি হা পারদিদো আন কোরাজন’, দুইটি সরাসরি ধারনকৃত গান ও অন্যান্য গায়কদের গান ছিল। ১৯৯৯ সালে অপ্রকাশিত দলিল ও সংক্ষিপ্ত আকারে বিজ্ঞাপনধর্মী বিষয়াদি নিয়ে ‘লাস অ্যালাস দেল আলমা’ শিরোনামে আরও একটি অ্যালবাম মুক্তি পায়। তার সেরা অন্যান্য গানের মধ্যে ‘ফুইস্তে’ (ইউ অয়ার), ‘নো মি আরেপিয়েন্তো দে এস্তে অ্যামর’ ও ‘নো এস মি দেসপেদিদা’ উল্লেখযোগ্য।

তার কিছু গান মৃত্যু-পরবর্তীকালে পুণরায় সম্পাদনা করে প্রকাশ করা হয়। তন্মধ্যে, ‘আতাকুই ৭৭’ সংস্করণের ‘নো মি আরেপিয়েন্তো দে এস্তে অ্যামর’ অন্যতম।

সঠিক অনুচ্ছেদ শিরোনাম কোনটি?
titleA. কীর্তগাঁথা
titleB. প্রারম্ভিক জীবন
titleC. কর্মজীবন
titleD. গণমাধ্যমে
উত্তর: titleA
২০১১ পর্যন্ত, ভারোত্তোলকদের কনুই ও হাঁটু খোলা রাখার প্রবিধান থাকায় রক্ষণশীল মুসলমান ক্রীড়াবিদগন এই আভিজাত্য ক্রীড়ায় অংশগ্রহণে বাধাপ্রাপ্ত হয়েছে। মার্কিন ভারোত্তোলক কুলসুম আব্দুল্লাহ আন্তর্জাতিক ভারোত্তোলন ফেডারেশনের কাছ বিস্তারিত প্রতিবেদন সহ আবেদন করে যে, প্রতিযোগিতায় অংশগ্রহণকালীন সময়ে তাকে তার হাত, পা ও মাথা ঢেকে রাখার অনুমতি দেওয়া উচিত। মার্কিন অলিম্পিক কমিটি, মুসলমান কর্মী ও আইনাজ্ঞদের সহযোগিতায় সে রেগুলেশন উল্টাতে সক্ষম হয়েছিল এবং পরবর্তী বছরে জাতীয় চ্যাম্পিয়নশিপে অংশগ্রহণ করেছিল। ২০১৬ গ্রীষ্মকালীন অলিম্পিকে কাজাখস্তানের ঝাজিরা ঝাপ্পারকুল, ইন্দোনেশিয়ার সেরী ওয়াগুনি আগুস্তানি, মিশরের সারা আহমেদসহ বেশ কিছু মুসলমান নারী স্বর্ণ পদক জিতেছে।

সঠিক অনুচ্ছেদ শিরোনাম কোনটি?
titleA. ক্রিকেট
titleB. ভারোত্তোলন
titleC. মার্শাল আর্ট
titleD. অসিচালনা
উত্তর: titleB
দিগম্বর সম্প্রদায়ে সন্ন্যাসীদের ‘মুণি’ ও সন্ন্যাসিনীদের ‘আর্যিকা’ বলা হয়। দিগম্বর সন্ন্যাসীদের ‘নির্গ্রন্থ’ও (‘বন্ধনহীন’) বলা হয়। বৌদ্ধ ধর্মগ্রন্থগুলিতে সর্বশেষ তীর্থঙ্কর মহাবীরকে ‘নিগন্থ জ্ঞাতপুত্ত’ বলে উল্লেখ করা হয়েছে। ‘নিগন্থ’ শব্দের অর্থ ‘বন্ধনবিহীন’; ‘জ্ঞাতপুত্ত’ (নাতসের পুত্র) শব্দটি তাঁর বংশ ‘জ্ঞাত’ বা ‘নয়ে’র (প্রাকৃত) দ্যোতক। শ্বেতাম্বর সম্প্রদায়ে সন্ন্যাসিনীদের ‘সাধ্বী’ বলা হয়।

সঠিক অনুচ্ছেদ শিরোনাম কোনটি?
titleA. আচরণবিধি
titleB. ব্রত
titleC. চতুর্মাস
titleD. পরিভাষা
উত্তর: titleD
রোমান সাম্রাজ্যের পতনের পরবর্তী যুগটি জার্মান লৌহযুগ বলে পরিচিত, এবং এটি আদি জার্মান লৌহ এবং পরবর্তী জার্মান লৌহ যুগে বিভক্ত, যা সুইডেনে ভেন্ডেল যুগ বলে পরিচিত, ম্যালেরান হ্রদের অববাহিকায় সমৃদ্ধ সমাধি নিয়ে। আদি জার্মান লৌহযুগ হচ্ছে সেই সময় যখন ইতিহাসে ডেনদের আবির্ভাব ঘটে, এবং জর্ডানদের বর্ণনা অনুযায়ী, তারা সুইডিশদের (সুএহান, সুএটিডি) সমগোত্রীয় ছিল এবং হেরুলদের প্রতিস্থাপন করেছিল।

রোমান সাম্রাজ্যের পতনের সময়ে, স্ক্যান্ডিনেভিয়ায় আগত স্বর্ণের প্রাচুর্য ছিল, এবং এই যুগে স্বর্ণের অসাধারণ কাজ পাওয়া গেছে। স্বর্ণ ব্যবহৃত হত তরবারির খাপের কাঠামোতে এবং চাকতি তৈরিতে; উল্লেখযোগ্য উদাহরণ হচ্ছে গ্যালিহুসের সোনার শিঙ্গা।

রোমান সাম্রাজ্য বিলীন হয়ে যাওয়ার পর, স্বর্ণ দুর্লভ হয়ে পড়ে এবং স্ক্যান্ডিনেভীয়রা স্বর্ণের প্রলেপ দেওয়া, সাথে স্ক্যান্ডিনেভীয় ধরনে মিশ্রিত প্রাণীদের অলঙ্করণসহ ব্রোঞ্জের বস্তু বানাতে শুরু করে। আদি জার্মান লৌহ যুগের অলঙ্কারে সঠিক দৈহিক গঠনের প্রাণী পাওয়া যায়, কিন্তু পরবর্তী জার্মান লৌহ যুগে সেগুলো বিবর্তিত হয় বিমিশ্রিত এবং খচিত অঙ্গের জটিল আকৃতিতে পরিণত হয় যা ভাইকিং যুগ থেকে বহুল-পরিচিত।

সঠিক অনুচ্ছেদ শিরোনাম কোনটি?
titleA. জার্মান লৌহযুগ
titleB. সুইডেন এবং নরওয়ে
titleC. শিল্পায়ন
titleD. প্রাগৈতিহাসিক যুগ
উত্তর: titleA
১৯৩০ সাল থেকে ভেরোনায় জুলিয়েটের ঠিকানায় প্রেমপত্র আসতে শুরু করে। ২০১০ সাল পর্যন্ত প্রতি বছর ৫,০০০ এর অধিক প্রেমপত্র আসে, যার তিন-চতুর্থাংশ হল মেয়েদের। সবচেয়ে বেশি প্রেমপত্র আসে মার্কিন কিশোরীদের। ভেরোনা শহরের অর্থায়নে ১৯৮০-এর দশক থেকে "ক্লাব ডি জিউলিয়েতা" (জুলিয়েট ক্লাব) চালু হয় এবং স্থানীয় সেচ্চাসেবীরা প্রেমপত্রগুলো পড়ে উত্তর দেয়। ক্লাবটি লিসা ও চেইল ফ্রিডম্যানের একটি বইয়ের আলোচ্য বিষয়, সুজানা হারপারের একটি বইয়ে এবং ২০১০ সালের মার্কিন চলচ্চিত্র "লেটারস টু জুলিয়েট" চলচ্চিত্রের কাহিনী এই ক্লাবকে নিয়ে আবর্তিত হয়েছে।

সঠিক অনুচ্ছেদ শিরোনাম কোনটি?
titleA. অভিনয়শিল্পী
titleB. বর্তমান ভেরোনা
titleC. ক্লাব ডি জিউলিয়েতা
titleD. "ক্যাসা ডি জিউলিয়েতা"
উত্তর: titleC
যে কেউ স্কাউট আন্দোলনের শপথ নিলেই তাকে স্কাউট ইউনিফর্ম পরিধান করতে হয়। ইউনিফর্ম গণতন্ত্ৰের চিহ্ন এবং একাত্ববোধের পরিচয় বহন করে। কাব স্কাউটস, স্কাউটস, রোভার স্কাউটস এবং প্ৰশিক্ষকদের জন্য স্বতন্ত্ৰ ইউনিফর্ম রয়েছে। ছেলেদের জন্য ছাঁই রংয়ের শার্ট এবং গাঢ় নেভি ব্লু রংয়ের ট্ৰাউজার; মেয়েদের জন্য ছাঁই রংয়ের জামা, গাঢ় নেভি ব্লু ট্ৰাউজার এবং ওড়না। মহিলা প্ৰশিক্ষক ছাঁই রংয়ের শাড়ি এবং গাঢ় নেভি ব্লু ব্লাউজ পরিধান করে থাকেন। প্ৰত্যেক স্কাউটকে কালো সু, নেভি ব্লু ক্যাপ এবং স্বতন্ত্ৰ স্কার্ফ পরিধান করতে হয়। সকল স্কাউট এর দলীয় স্কার্ফ পরিধান বাধ্যতামূলক।

সঠিক অনুচ্ছেদ শিরোনাম কোনটি?
titleA. ইউনিফর্ম
titleB. মুলনীতিসমূহ
titleC. স্কাউট আইন
titleD. এক নজরে বাংলাদেশ স্কাউটস
উত্তর: titleA
১৮শ শতক অবধি মৈতৈয়ে লেখার জন্য নিজস্ব লিপি ব্যবহার করা হত, কিন্তু এর প্রথম ব্যবহার সম্বন্ধে কোন তথ্য পাওয়া যায় না। মনিপুর রাজ মেইদিঙ্গু পামহেইবা, মণিপুরে হিন্দুধর্মের প্রবর্তন করেছিলেন, মৈতৈ লিপির ব্যবহার নিষিদ্ধ করে দেন এবং বাংলা লিপি গ্রহণ করেন।
বর্তমানে বিদ্যালয় এবং মহাবিদ্যালয়গুলিতে বংলা লিপির পরিবর্তে ক্রমশ মৈতৈ লিপির ব্যবহার বৃদ্ধি পাচ্ছে।
স্থানীয় প্রতিষ্ঠানগুলি মৈতৈয়ের নিজস্ব লিপি সম্পর্কে সচেতনতা ছড়িয়ে দেওয়ার ক্ষেত্রে একটি বড় ভূমিকা পালন করেছে।

১৮শ শতাব্দীর শুরুতে মণিপুরের হিন্দু ধর্মে রূপান্তরিত রাজা পামহেইবা, বাঙালি হিন্দু ধর্মপ্রচারক শান্তিদাশ গোঁসাইয়ের প্ররোচনায় অনেক মৈতৈ নথি নষ্ট করে ফেলেন।

১৭০৯ সাল এবং ২০শ শতাব্দীর মাঝামাঝি সময় অবধি মৈতৈ ভাষা লেখার জন্য বাংলা লিপি ব্যবহার করা হত।
১৯৪০ এবং ১৯৫০-এর দশকে মৈতৈ পন্ডিতরা প্রাচীন মৈতৈ (মণিপুরি) বর্ণমালাকে ফিরিয়ে আনার জন্য প্রচার শুরু করেন।

১৯৭৬ সালে একটি লেখক সম্মেলনে, সব পণ্ডিতরা অবশেষে বর্ণমালার একটি নতুন সংস্করণ তৈরিতে সম্মত হন।
এই বর্ণমালায় বেশকিছু অতিরিক্ত বর্ণ ছিল যেগুলির দ্বারা প্রাচীন মৈতৈয়ে অনুপস্থিত কিন্তু আধুনিক মৈতৈয়ে উপস্থিত ধ্বনিগুলিকে চিহ্নিত করার জন্য ব্যবহার করা হয়।
বর্তমান মৈতৈ বর্ণমালা প্রাচীন মৈতৈ লিপির পুনর্গঠিত রূপ।
১৯৮০-র দশকের শুরু থেকে মণিপুরের বিদ্যালয়গুলিতে মৈতৈ বর্ণমালা শেখানো হয়ে আসছে।

মৈতৈ বর্ণমালা বাংলা বর্ণমালার মতই একটি আবুগিদা যেটিতে ব্যঞ্জনবর্ণগুলিতে একটি অন্তর্নিহিত স্বরধ্বনি আছে, মৈতৈয়ের ক্ষেত্রে যা হল/ə/(বাংলা "অ"-এর সমতুল্য ধ্বনি)। প্রত্যেকটি বর্ণ কে মানব দেহের কোন একটি অঙ্গের উপর রাখা হয়।

মণিপুরের মারিঙ নাগা জাতি এবং লিম্বু জাতির কিছু নথি আছে যা মৈতৈ লিপিতে লেখা হয়েছিল।

সঠিক অনুচ্ছেদ শিরোনাম কোনটি?
titleA. যৌগিক ক্রিয়া
titleB. স্বরধ্বনি
titleC. মৈতৈ লিপি
titleD. পশ্চাত্তালব্য ধ্বনির লোপ
উত্তর: titleC
জিয়া হায়দার ১৯৩৬ সালের ১৮ নভেম্বর তৎকালীন ব্রিটিশ ভারতের পাবনা জেলার দোহারপাড়া গ্রামে জন্মগ্রহণ করেন। তার বাবা হাকিমউদ্দিন শেখ ও মা রহিমা খাতুন। বাবা মায়ের সাত ছেলে ও সাত মেয়ে। তিনি ছিলেন ছেলেদের মধ্যে সবার বড়। তার ছোট ভাই রশীদ হায়দার, মাকিদ হায়দার, দাউদ হায়দার, জাহিদ হায়দার,আবিদ হায়দার ও আরিফ হায়দার - সবাই দেশের সাহিত্য-সংস্কৃতির সাথে জড়িত।

জিয়া পড়াশুনা শুরু করেন তার বাবার প্রতিষ্ঠিত আরিফপুর প্রাথমিক বিদ্যালয়ে। সেখানে দ্বিতীয় শ্রেণি পর্যন্ত পড়াশুনা করে তিনি ভর্তি হন পাবনা জেলা স্কুলে। পরে ১৯৫২ সালে গোপালচন্দ্র ইন্সটিটিউশন থেকে ম্যাট্রিক পাস করেন এবং ১৯৫৬ সালে পাবনা এডওয়ার্ড কলেজ থেকে ইন্টারমিডিয়েট পাস করেন। এরপর ভর্তি হন রাজশাহী কলেজে। ১৯৫৮ সালে রাজশাহী কলেজ থেকে বাংলায় অনার্স পাস করেন। পরে ১৯৬১ সালে ঢাকা বিশ্ববিদ্যালয় থেকে বাংলা ভাষা ও সাহিত্যে মাস্টার্স ডিগ্রী লাভ করেন। ১৯৬৮ সালে ইস্ট-ওয়েস্ট সেন্টারের বৃত্তি নিয়ে যুক্তরাষ্ট্রের হাওয়াই বিশ্ববিদ্যালয়-এ নাট্যকলায় ভর্তি হন এবং সেখান থেকে নাট্যকলায় এম.এফ.এ ডিগ্রী অর্জন করেন। তিনি সানফ্রান্সিসকো স্টেট কলেজ ও নিউইয়র্কের কলম্বিয়া বিশ্ববিদ্যালয়েও তিনি নাট্যকলা বিষয়ে পড়াশুনা করেন। পরে তিনি যুক্তরাজ্যের বার্মিংহাম বিশ্ববিদ্যালয় থেকে 'সার্টিফিকেট ইন শেক্সপিয়ার থিয়েটার' ডিগ্রি লাভ করেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন ও শিক্ষা
titleB. গ্রন্থতালিকা
titleC. কর্মজীবন
titleD. সাহিত্যকর্ম
উত্তর: titleA
ইংল্যান্ডের পক্ষে ৩৪ টেস্টে ৬০ উইকেট ও পঁচিশটি একদিনের আন্তর্জাতিকে সমসংখ্যক উইকেট লাভ করেন। তন্মধ্যে, অপ্রত্যাশিতভাবে টেস্টে তার উইকেট লাভের পিছনে কোনরূপ স্ট্যাম্পিংয়ের ঘটনা ঘটেনি।

মিলার টেস্টে কোন সেঞ্চুরির দেখা পাননি। দুইবার নব্বুইয়ের কোঠায় পৌঁছেন। ১৯৭৭-৭৮ মৌসুমে পাকিস্তান সফরে অপরাজিত ৯৮* ও ১৯৮২ সালে সফরকারী ভারতের বিপক্ষে ৯৮ করেছিলেন। ১৯৮২ সালে অস্ট্রেলিয়ায় অনুষ্ঠিত বক্সিং ডে টেস্টে জেফ থমসনের ক্যাচ নিয়ে ইংল্যান্ডকে ৩ রানের নাটকীয় জয়ে প্রভূতঃ সহায়তা করেন।

সঠিক অনুচ্ছেদ শিরোনাম কোনটি?
titleA. অবসর
titleB. মূল্যায়ণ
titleC. টেস্ট ক্রিকেট
titleD. দল নির্বাচক
উত্তর: titleC
মরুভূমির অনুর্বরতার জন্য শহরগুলি লুন্ঠন অপরিহার্য হয়ে দাঁড়ায় বিশেষ করে গুরুত্বপূর্ণ সম্পদের ওপর নিয়ন্ত্রণ বজায় রাখার জন্য, ক্ষমতা নিশ্চিত করার জন্য (প্রাথমিকভাবে পরিষ্কার পানি) এবং ভাল সামরিক সরবরাহ করা জন্য। এমন প্রচলিত যুদ্ধবিগ্রহে এই শহরগুলি প্রায় নিজেদের প্রতিরোধ ব্যবস্থার জন্য প্রস্তুত থাকতো।

সঠিক অনুচ্ছেদ শিরোনাম কোনটি?
titleA. মরুভূমি যুদ্ধের বৈশিষ্ট্য এবং কৌশল
titleB. পানি ঘাটতি
titleC. ছদ্মবেশ ও আচ্ছাদন
titleD. গতিশীলতা
উত্তর: titleA